Guptaríkið

Guptaríkið (320-600 http://www.encyclopediaofauthentichinduism.org/articles/33_two_more.htm) var eitt stórveldið í Norðurindia. Tá ið Kushanríkið syndraðist, varð India skift sundur í mong kongsdømi og tjóðveldi. Í 320 vaks Chandragupta 1. í Magadha um ríkið sítt, tá ið hann legði partar av grannalondunum undir seg og gifti seg við einari kongsdóttir av mætari ætt. Sonur hansara Samudragupta hertók land norðari og skapaði møguleikar fyri nógvum handli. Meðan skilagóði Chandragupta 2. stýrdi frá 376-415 var friðarligt og stór framgongd í ríkinum, og hesa tíðina var India mætasta og størsta ríki í Ásia. Í Guptaríki vóru fleiri heimastýrd kongsdømi, sum høvdu svorið Guptakongum trúskap. Tað fór at ganga aftur á Guptaríki, tá ið tann seinasti guptakongurin doyði í 467 http://www.historybits.com/gupta.htm. 

Guptatíðin verður ofta søgd at hava verið ein mentanarlig gulltíð. Byggifrøði, list og bókmentir blómaðu í hesari friðartíð. Mangar fagrar borgir vórðu reistar, og mong prýðilig tempul vórðu bygd, harímillum stupain (hválvskapaður halgidómur) í Sarnath, har Buddha helt sínar fyrstu fyrilestrar. Kalidasa, eitt hitt mætasta skaldið og sjónleikaskaldið í India, yrkti nøkur av sínum kenslubornastu ørindum, meðan Kumaragupta ráddi í 415-455. Dansur og tónleikur mentu seg til klassiska indiska list, og vakrar buddha- og hindumyndir gjørdust fyrimyndir hjá eftirtíðar listafólk http://www.frontline.in/navigation/?type=static&page=flonnet&rdurl=fl2422/stories/20071116504306400.htm. Málfrøðingar granskaðu forna málið sanskrit, og tað varð nýtt sum bókmentamál og trúarmál. Lærda yvirstættin í øllum India skilti sanskrit. Mangir lærdir háskúlar vóru í Guptatíðini. Á buddhistiska háskúlanum í Nalanda lærdu á slíkum lærustovnum málfrøði, átrúnað, skilvísindi, læknavísindi og heimspeki. 

 Guptakongar 
 Maharaja Śri Gupta
 Ghatotkacha
 Chandragupta I
 Nishamusgupta
 Samudragupta
 Ramagupta
 Chandragupta II
 Kumara Gupta I
 Skandagupta
 Purugupta
 Kumaragupta II
 Budhagupta
 Narasimhagupta Baladitya
 Kumaragupta III
 Vishnugupta
 Vainyagupta
 Bhanugupta
 Shashankgupta

 Kelduávísingar 

Bólkur:Fyrrverandi heimsveldir
Bólkur:India
Bólkur:Søga